Walker kutsuttiin Englannin A-maajoukkueeseen ensimmäistä kertaa helmikuussa 2011. Ensimmäisen maaottelunsa hän pelasi ystävyysottelussa Espanjaa vastaan saman vuoden marraskuussa. Ensimmäisen arvokilpailujen karsintaottelunsa hän pelasi San Marinoa vastaan lokakuussa 2012. Hän oli loukkaantunut vuoden 2014 MM-kisojen aikaan. Ensimmäisen arvokilpailujen lopputurnauspelinsä hän pelasi Venäjää vastaan EM-kilpailuissa 2016. Hän pelasi kisoissa kaikkiaan kolme ottelua. Hän pelasi viisi ottelua MM-kilpailuissa 2018, joissa Englanti sijoittui neljänneksi. Kesän 2021 EM-kilpailuissa hän on pelannut Englannin joukkueessa täydet minuutit lukuun ottamatta alkulohkon toista ottelua, jossa hän ei ollut mukana kokoonpanossa.